钦定古今图书集成/理学汇编/学行典/第177卷 > 书经 > 《酒诰》
## 钦定古今图书集成/理学汇编/学行典/第177卷 > 书经 > 《酒诰》

《妹土》嗣尔股肱，纯其艺黍稷，奔走事厥考厥长。肇牵
车牛，远服贾，用孝养厥父母。厥父母庆自洗腆致用
酒。

〈蔡传〉言《妹土》民当嗣续汝四肢之力，无有怠惰，大修农功，服劳田亩，奔走以事其父兄，或敏于贸易，牵车牛，远事贾，以孝养其父母。父母喜庆，然后可自洗腆，致用酒，洗以致其洁，腆以致其厚也。